title: "Volkswagen AG"
text: "Di Volkswagen Aktienselskep (kuurt VW AG) \u00f6n Wolfsburg/Liigersaksen es en d\u00fctsk Autofirma. J\u00fc jert fuaral di Famiilien Porsche en Pi\u00ebch fan Uasterrik.\n\nDat et di Firma jeft kumt fuaral diarfan, dat Adolf Hitler en sin NS en Auto fuar't Folk, di Folkswain haa wil, wat Ferdinand Porsche konstruiari skul en uk konstruiaret heer.\n\nElektrowainer\nAl \u00f6n di soowetiger en tachentiger Jaaren waar altert we\u0111er Autos me Elektromaskiinen en Luar-Bateriien ombecht. Fan di VW Golf II en III jaav dit \"City-Stromer\", wat me Luarbateriien ombi 60 bit 80km laap k\u00fcr. Di Technik wiar al sa gur, dat fuaral fan di Golf III, en Wain fan di jer niigentiger Jaaren, uk Ombechningen me Lithium-Bateriien \u00f6nerwai sen, wat \u00fcp Laapwaien fan ombi 150 km kum.\n\nFan di Golf en di Passat waar uk Hybrid-Wainer (\"GTE\") becht, wat me jaar Lithium-Baterii ombi 60 km laap ken en uk en Bensiinmaskiin me langs haa.\n\nGurter Seerien waar man ek jerer \u00fcs fan di E-Up en di E-Golf becht. Sent 2019 jeft et en MEB (Modulaari Elektro-Bechningskast), hurfan nii Modeli becht uur. Di Jest es di ID.3; des Auto es ombi sa gurt \u00fcs en Golf.\n\nMe Luarbateriien\nDi jest elektrisk Seerienwain fan VW wiar di T2b Typ 2150 \u201eElektrotransporter\u201c, en VW-Bus, \u00fcs sa sair uur. Des l\u00f6p me Luar-S\u00fc\u00fcri-Bateriien, jen Leering leengti fuar 50 bit 80 km. Dit Wecht fan di Bateriien fan 850 kg braacht di lerig Wain \u00fcp 2,2 Tenen. Di Wain k\u00fcr 75 km/h laap, en becht waar diarfan twesken 120 en 200 Stek.\nDi Maskiinenkraft wiar jest 16 kw en fuar kuurt Tir 32 kW, hurfan leeterhen 17/33 kW waar. Di Bateriien k\u00fcr omseet uur, wan di lerig wiar. Diarfuar her di Wain en Bateriisk\u00fc\u00fcvkast, hur em me en Gaafelh\u00fc\u00fcver iinleengi k\u00fcr.\n\n1976 waar di jest CitySTROMer fan di Golf I becht, wat em ek koopi k\u00fcr. Des wiar fuaral fuar Energiifirmen sa \u00fcs RWE \u00f6nerwai. Peter Lustig her sa'n Wain jens fuar en \u00dctgaav fan sin Fiirluki-Reeg \"L\u00f6wenzahn\" \u00f6n Gang. \n\nTwesken 1992 en 1996 waar fan Golf II en Golf III jit jens Elektrowainer - me Luar-Geel-Bateriien - becht; dit skel man bluat 120 Stek uuren wiis. Des Wainer uur deling jit \u00fcp nii Bateriien ombecht.\nDes Wainer her en 96 Volt-Systeem me 160 Ah, wat ombi 15 kWh Kapatsiteet sen. Di Wain k\u00fcr diarme ombi 40 bit 80 km laap. Di Maskiinenkraft wiar 17,5 kW (23,8 PS), fuar kuurt Tir uk 20 kW. J\u00fc wiar iinfach \u00f6n di Skrekelkast skr\u00fc\u00fcvt, wat ark Golf her, en diarme k\u00fcr di Wain 100 km/h laap. Di CitySTROMer her al Rekuperatsjoon, dat di kineetisk Energii bi't Bremsin Stroom fuar di Baterii maaket.\n\nDi CitySTROMer noom uk muar Stroom \u00fcs delings Wainer. Wan en E-Golf fan 2019 me 13 kWh lapt, da skul di CitySTROMer 17 kWh haa. Swaarhairen jaav dit me dit Leergiraat, hur fan di Stroom, wat iinging bluat ombi 80% \u00fctk\u0101m. Wan em teenkt, dat des 17 kWh 80% fan di Energii sen wat iinkemen es, da sen 100% 17/8*10=21,25kWh bluat fuar t\u00f6 k\u00f6\u00f6r. \u00d6n di Wunter k\u00fcr des Auto \u00fcp 25 bit 27 kWh fuar 100 km kum, da k\u00fcr dit me di Bateriien jit 40 km laap.\n\nLikert wiar 49% Omseeting fan di Energii t\u00f6 des Tir aur di Maaten gur. Di beest Dieselmaskiinen wiar bi 22%, en bi Seerien-Autos \u00fcp Straat es em uk bit 2020 ek aur 25% kemen. Bi Bensiin es't jit mener.\n\nAlternatiiwen t\u00f6 Bensiin\n\u00d6n di soowentiger Jaaren heer VW uk me Ethanool aarbert, aurdat des \u00f6n Brasiilien fuul fuar Autos nomen waar. Dir k\u00fcr h\u00f6m ek d\u00f6\u00f6rseet, aurdat Ethanool bluat 65% fan di Brenkraft heer wat Bensiin heer.\n\nDiarbi es man dach \u00fctkemen, dat iin \u00f6n delings Bensiin 5% Ethanool sen, bi E10 sen dit 10%.\n\nT\u00f6 didiarem Tir: \n1975 wiar jit Luar iin \u00f6n't Bensiin (Jit bit 1991 t\u00f6 fo). Katalysatooren sa \u00fcs Bensiin s\u00f6ner Luar jaav't bluat \u00f6n hok L\u00f6nen sa \u00fcs Kalifornien en Kanada.\n\nMarken\n\nT\u00f6 di Volkswagen AG hiir masi Automarken sa \u00fcs:\n\n Volkswagen\n \u0160koda\n Seat\n Bentley\n\nFutnooten\nForkiir\nAutomobilfabrik (D\u00fctskl\u00f6n)\nStraatenforkiir\nElektroautofirma\nElektroauto (Baterii)"